Скабеева Ольга Владимировна

Скабеева Ольга Владимировна (11 декабрь 1984 йыл) — Рәсәй журналисы һәм телетапшырыуҙар алып барыусыһы. Ире Евгений Попов менән бергә «Россия-1» телеканалында «60 минут» ток-шоуын алып барыусы.
2022 йылдың 9 мартынан Европа берлегенең шәхси санкциялары аҫтында тора.

 Биографияһы 
Ольга Владимировна Скабеева 1984 йылдың 11 декабрендәПриложение к приказу Минобрнауки России от «12» октября 2007 г. № 281. Список лиц, которым в 2007 году присуждены премии для поддержки талантливой молодежи. Волгоград өлкәһенең Волжский ҡалаһында тыуған.  Атаһы — һөнәре буйынса инженер-төҙөүсе, әсәһе — архитектор.

Урта белемде дини йүнәлешле шәхси рус-америка мәктәбендә ала, уны 2003 йылда отличие менән тамамлай.

Ата-әсәһенең ҡала төҙөүселәренең эшен дауам итеү теләгенә ҡаршы сыға, юғары кластарҙа журналист булырға ҡарар итеүе тураһында белдерә..Тәүге журналист тәжрибәһен урындағы «Ҡала аҙналығы» бушлай реклама-мәғлүмәт гәзитендә ала..Шулай уҡ «Волжская правда» гәзите хәбәрсеһе була, шоу-бизнес өлкәһендә шөғөлләнә. Тыуған ҡалаһында мәҙәни-күңел асыу саралары булмау сәбәпле, кистәрен Волгоградҡа юллана, унда концерт майҙансыҡтары артында гастроль йондоҙҙарынан интервью ала.

2003—2008 йылдарҙа Санкт-Петербург дәүләт университетының журналистика факультетында уҡый. Потанин фонды стипендиаты була.

Уҡыу ваҡытында бер йыл ГТРК «Санкт-Петербург» хәбәрсеһе булып эшләй. Ике йөҙҙән ашыу репортаждар һәм аналитик материалдар авторы, бының өсөн 2006 йылдың 14 декабрендә Санкт-Петербургтың йәштәр премияһына лайыҡ була. Йылдың иң яҡшы йәш журналисы тип иғлан ителә. Бүләкләү тантанаһы Смолный бинаһында үтә.
2007 йылдың 30 мартында «Перспектива года-2006» номинацияһында «Алтын ҡаурый» премияһына лайыҡ була. 2008 йылда ике тапҡыр ошо уҡ премияға номинациялана.

2008 йылда «Профессия — репортёр» конкурсының «Журналистское расследование» номинацияһында лауреат була.

2008 йылда юғары уҡыу йортон отличие менән тамамлай Институт «Высшая школа журналистики и массовых коммуникаций» СПбГУ. Вручение дипломов 2008һәм ВГТРК федераль редакцияһына эшкә килә, унда «Вести» һәм «Вести Недели» программалары хәбәрсеһе булып эшләй башлай. Федераль эфирҙағы тәүге репортажы 2008 йылдың 2 июлендә трансляциялана.

2015—2016 йылдарҙа «Россия-1»  телеканалында "Вести.doc"авторлыҡ программаһын алып бара. Был телепроектта журналистика тикшереүҙәр студияла фекер алышыу менән бергә алып барыла .

2016 йылдың 12 сентябренән ире Евгений Попов менән бергә «Россия-1» телеканалында бәхәсле темаларғаИрина Петровская. Как российское ТВ ни злорадствует, а здоровья Хиллари желает  «Новая газета», № 103 от 16 сентября 2016фекер алышыу программаһы булараҡ иғлан ителгән «60 минут» социаль-сәйәси ток-шоу алып бара, һөҙөмтәлә ул тамашасылар араһында иң популяры була, конкурент программа — "Первая студия"ны уҙып китә.

2019 йылдың ғинуар-июненә тиклем — влога #сеемдобро н YouTube каналында «Рәсәй-24» алып барыусыһы.

2019 йылдың 21 июлендә йәйге ялға киткән Дмитрий Киселёв урынына ваҡытлыса «Вести» программаһын алып барыусы булараҡ сығыш яһай..

 Тәнҡит 
Төрлө ваҡытта уның менән булған бер нисә ҡыҙыҡ осраҡ  билдәле. Мәҫәлән, 2016 йылдың июнендә Скабеева Кёльнда немец журналисы Хахо Сеппельттан интервью ала, ул Рәсәй олимпия йыйылма командаһының тыйылған препараттар ҡулланыуы тураһында документаль фильм төшөргән. Һөҙөмтәлә Сеппельт интервьюны туҡтата һәм киноэкипажды үҙе ҡуртымға алған ҡунаҡхана бүлмәһенән ҡыуып сығара.

Үҙенең репортаждарында Рәсәй оппозицияһын даими тәнҡитләй. Телевизор тәнҡитселәре Ирина Петровская һәм Слава Таросчина репортаждар алып барыуҙа «прокурор һәм ғәйепләүсе» ҡәтғи стиленһәм «металл тауышын» билдәләй; был репортаж стиле өсөн интернетта «Железная кукла путинского ТВ» ҡушаматын ала.Analysis: Guide to Russian political talk shows. 3.2. Olga Skabeyeva // BBC

Эфирҙа «60 минут» программаһы ҡатнашыусыларын һәм ҡайһы бер украин сәйәсмәндәрен (мәҫәлән, генераль прокурор Юрий Луценко һәм Верховная Рада спикеры Андрей Парубийҙы, ПАСЕ-лағыЖители Челябинска устроили протест у мэрии. На «России-1» показали, что акции не было «Настоящее время», 12.12.2018Украина делегацияһы ағзаларын) кәмһетеү менән сығыш яһай. Рәсәй Федерацияһы Коммунистар партияһы депутаттары алып барыусыны Украинаға ҡаршы сиктән тыш агрессив риторикала ғәйепләй.КПРФ обвинила Скабееву и Соловьева в ненависти к Украине Яҙыусы һәм публицист Кирилл Бенедиктов ток-шоуҙың «60 минут» эпизодында алып барыусының профессиональ булмаған тәртибен билдәләй.

2018 йыл йомғаҡтары буйынса Левада үҙәге үткәргән һорау алыуҙа рәсәйлеләр үҙҙәренең ихтирамы һәм ышанысы менән файҙаланған журналистарҙы һанап сыға. Ольга Скабеева 2 процент йыйып, тәүге унау иҫәбенә инә. 2019 йылдың мартында ошондай уҡ һорау алыу уға ышаныстың артыуын күрһәтте (6 %). Скабеева телевидениела иң абруйлы телетапшырыуҙар алып барыусы булып сыға.

Профессиональ эшмәкәрлеге нигеҙендә Украинаға инеү тыйыла. 2022 йылдың февраль аҙағында, Рәсәйҙең ДПР һәм ЛПР тип иғлан итеүен танығандан һуң, «Украинаның территориаль бөтөнлөгөн, суверенитетын һәм бойондороҡһоҙлоғон ҡаҡшатыусы» кеше булараҡ Европа берлеге санкцияларына эләгә.Сечин, Токарев, Усманов, Авен, Фридман включены в черный список ЕС.

 Ғаиләһе 
2013 йылдың апрелендә дәүләт телерадиотапшырыуҙар журналисы Попов Евгенийға кейәүгә сыға . Никах Попов өсөн дә Скабеева өсөн дә икенсе була. 2014 йылдың 14 ғинуарында улдары Захар тыуа.

 Маҡтаулы исемдәре һәм башҡа бүләктәре 
 Рәсәй журналистар союзынан «Рәсәйҙең алтын ҡаурыйы» (9 февраль 2017) — «Рәсәй телевидениеһында дискуссия майҙансыҡтарын үҫтереү өсөн» (Евгений Попов менән берлектә)
 «Вечерняя премьера» (3 октябрь 2017) (Евгений Попов менән берлектә) номинацияһында «Прайм-таймдың социаль-сәйәси ток-шоуы алып барыусыһы» номинацияһында TEFI-2017 премияһы
 Премия «ТЭФИ—2017» «Прайм-таймдың социаль-сәйәси ток-шоуы алып барыусыһы» номинацияһында категория «Вечерний прайм» (2017 йылдың 3 октябрендә) (Евгений Попов менән берлектә)

 Иҫкәрмәләр 

 Һылтанмалар 
 24СМИ Скабеева Ольга Владимировна

Категория:Рәсәй тележурналистары
Категория:Алфавит буйынса журналистар
Категория:Алфавит буйынса шәхестәр
Категория:Википедия:Викимәғлүмәттә сығанағы булған мәҡәләләр
Категория:Википедия:Замандаштар биографияһы
Категория:1984 йылда тыуғандар
Категория:11 декабрҙә тыуғандар
Категория:Санкт-Петебург дәүләт университетының журналистика факультетын тамамлаусылар